हार्ड डिस्क का खराब होना
जब कोई हार्ड डिस्क ड्राइव ठीक से काम न करे और उस पर संग्रहित आंकड़ों को पाया न जा सके, तो इसे हार्ड डिस्क का खराब होना (hard disk drive failure) कहते हैं। हार्ड डिस्क, ठीक से काम करते-करते अचानक खराब हो सकती है, या किसी बाहरी कारण से हो सकती है, जैसे आग की चपेट में आने, या पानी घुसने के कारण, या तेज झटका लगने के कारण, या हार्ड डिस्क के उच्च चुम्बकीय क्षेत्र में आ जाने, या पर्यावरणीय खराबी के कारण । आंकड़ों के भ्रष्ट होने के कारण भी हार्ड डिस्क पर संग्रहीत सूचना प्राप्त करना असम्भव हो सकता है। हार्ड डिस्क के मास्टर बूट रिकार्ड के खराब होने या नष्ट-भ्रष्ट होने पर भी संग्रहीत सूचना प्राप्त करना सम्भव नहीं हो पाता।